Aimi Jarr

Aimi Jarr atau nama sebenarnya Datuk Omar bin Puteh (25 Julai 1939 – 10 Mei 2011) merupakan seorang wartawan hiburan, pelakon, penolong pengarah, pengarah drama-drama TV, penulis skrip, rencana, dan novel. Datuk Omar Puteh juga merupakan sub-penyunting di akhbar Utusan Malaysia.

Beliau sangat rapat dengan seniman agung Tan Sri P. Ramlee dan sering terlibat dalam perbincangan dan pertemuan-pertemuan antara P.Ramlee dengan rakan-rakan rapatnya dalam media. Beliau juga pernah berlakon di dalam beberapa buah filem dan drama dalam siri televisyen khususnya drama-drama arahan dan terbitan Skop Production milik Datuk Yusof Haslam.

Pencapaian
Allahyarham Aimi Jarr pernah dinobatkan sebagai penulis skrip terbaik semasa Pesta Filem Malaysia pada tahun 1981 bagi filem "Dia Ibuku".

Meninggal dunia
Pada tanggal 10 Mei 2011, Allahyarham Datuk Omar Puteh telah meninggal dunia di rumahnya di Taman Melawati pada usia 71 tahun akibat serangan jantung. Sebelum itu, Allahyarham Datuk Omar Puteh pernah menghidap penyakit kencing manis yang tidak serius. Allahyarham Aimi Jarr meninggalkan seorang balu, Datin Noriah Ishak, 74, dan tiga orang anak, Norimy Jarr, 44, Norlisda Jarr, 40, dan Romy Jarr. Aimi Jarr dikebumikan di Perkuburan Muslim Klang Gate, Hulu Klang, Selangor, Malaysia selepas Solat Zohor.

Rujukan

Pautan luar 
 

Kelahiran 1939
Kematian 2011
Pelakon lelaki Malaysia
Penulis skrip Malaysia
Penulis Malaysia
Wartawan Malaysia
Orang Malaysia berketurunan Melayu
Muslim Malaysia
Kematian akibat serangan jantung